На основу члана 104. став 3. Закона о основама система образовања и васпитања (''Службени гласник Републике Србије'', број 88/17 и 27/18-др.Закон), члана 3. члана 4. и Уредбе о критеријумима за доношење акта о мрежи јавних предшколских установа и акта о мрежи јавних основних школа (''Службени гласник Републике Србије'' , бр.21/18), Елабората о мрежи јавних предшколских установа са седиштем на територији општине Медвеђа број 610-26/2018 од 10.09.2018.године, члана 46. Закона о локалној самоуправи („Службени гласник РС“, бр- 129/07, 83/2014-др.закон,101/2016-др.закон и 47/2018), члана 41.тачка 7. Статута општине Медвеђа (''Службени гласник града Лесковца'', бр.18/08) и Мишљење националног савета албанске националне мањине бр. 97-1/2019 од 15. марта 2019. године, Скупштина општина Медвеђа на седници одржаној дана 18. марта 2019. године, доноси

ОДЛУКУ

О МРЕЖИ ЈАВНИХ ПРЕДШКОЛСКИХ УСТАНОВА НА ТЕРИТОРИЈИ ОПШТИНЕ МЕДВЕЂА

Члан 1.

Овом одлуком утврђује се број и просторни распоред објеката јавних предшколских установа и васпитних група при основним школама у којима се обавља делатност предшколског васпитања и образовања на територији општине Медвеђа, који у складу са законом и другим прописима испуњавају услове за обављање делатности предшколског васпитања и образовања.

Члан 2.

Предшколско васпитање и образовање за децу узраста од 6 месеци до поласка у школу остварује се у предшколској установи у складу са основама програма предшколског васпитања и образовања.

Предшколска установа обавља делатност предшколског васпитања и образовања деце предшколског узраста, као и делатност којом се обезбеђује храна, нега, превентивно здравствена и социјална заштита деце предшколског узраста. Овом одлуком утврђује се број и просторни распоред објеката јавних предшколских установа и васпитних група при основним школама у којима се обавља делатност предшколског васпитања и образовања на територији општине Медвеђа, који у складу са законом и другим прописима испуњавају услове за обављање делатности предшколског васпитања и образовања.

Члан 3.

Мрежу јавних предшколских установа на територији општине Медвеђа чини једна јавна предшколска установа ''Младост'' са седиштем у Медвеђи, улица Васе Смајевића 16 ( у даљем тексту : Предшколска установа) која обухвата 9 васпитних групa у издвојеним одељењима и то:

|  |  |  |  |
| --- | --- | --- | --- |
| Р. бр | Назив установе | Седиште | Облик рада |
| 1 | ПУ ''Младост'' – централни објекат | У Медвеђи, у улици Васе Смајевића 16 | Од 1-3 год целодневни  Од 3 – 3,5 год. – целодневни и полудневни  ППП – целодневни и четворочасовни |
| 2 | Васпитна група у издвојеном одељењу у Лецу | У Лецу, објекат у дворишту основне школе ''Радован Ковачевић'' у Лецу | ППП -четворочасовни |
| 3 | Васпитна група у издвојеном одељењу у Газдару | У Газдару, у објекту школске зграде издвојеног одељења ОШ ''Радован Ковачевић'' | ППП -четворочасовни |
| 4 | Васпитна група у издвојеном одељењу у Негосављу | У Негосављу, у објекту школске зграде издвојеног одељења ОШ ''Горња Јабланица''Медвеђа | ППП -четворочасовни |
| 5 | Васпитна група у издвојеном 6одељењу у Рујковцу | У Рујковцу, у објекту школске зграде издвојеног одељења ОШ ''Партизански дом'' Доњи Бучумет | ППП -четворочасовни |
| 6 | Васпитна група у издвојеном одељењу у Сијаринској Бањи | У Сијаринској Бањи у улици Краља Милана 5, у објекту школкске зграде ОШ ''Сијаринска Бања'' Сијаринска Бања | ППП -четворочасовни |
| 7 | Васпитна група у издвојеном одељењу у Равној Бањи | У Равној Бањи, у објекту школкске зграде ОШ ''Сијаринска Бања'' Сијаринска Бања | ППП -четворочасовни |
| 8 | Васпитна група у издвојеном одељењу у Тулару | У Тулару, у објекту школске зграде ОШ Владимир Букилић'' Туларе | ППП -четворочасовни |
| 9 | Васпитна група у издвојеном одељењу у Реткоцеру | У Реткоцеру, у објекту зграде Месне заједнице Реткоцер | ППП -четворочасовни |
| 10 | Васпитна група у издвојеном одељењу у Капиту | У Капиту, у објекту школске зграде издвојеног одељења ОШ ''Зенел Хајдини'' Тупале | ППП -четворочасовни |

Члан 4.

Васпитно образовни рад у Предшколској установи и објектима утврђеним у претходном члану тачка 1. тачка 6. и тачка 7. остварује се на српском и на албанском језику, тачка 10. само на албанском језику , а у осталим тачкама само на српском језику.

Члан 5.

Саставни део ове одлуке је Елаборат о мрежи јавних предшколских установа са седиштем на територији општине Медвеђа број 610-26/2018 од 10.09.2018.године.

Члан 6.

Одлука ступа на снагу осмог дана од дана објављивања у '' Службеном гласнику града Лесковца'', а примењиваће се од дана добијања сагласности Министарства просвете, науке, и технолошког развоја.

СКУПШТИНА ОПШТИНЕ МЕДВЕЂА

06Број: 06- 11/2019/15

У Медвеђи, 18. марта 2019.год.

ПРЕДСЕДНИК,

Mилан Стевановић, струк.менаџ.